में बड्डे जागतै गी पक्खा चकाया ते रजमेंट बजार पुज्जेया। उस्ताद चिर जीवलाल पक्खे गी दिक्खयै मुस्कराया ते बोलेया-‘ए ते चौधरी साब दा पक्खा ऐ, जड़ा कई बारी मुरम्मता तांई इत्थें आए दा ऐ। बाऊजी, में इसदा के करां। इसदा आरमेचर बिल्कुल ढिल्ला पेई गेदा ऐ। चारै दे चारै फील्ड इन्ने घस्सी गेदे न जे हून ठीक होने मुश्कल न।’ व्लेड़ै दी मरम्मता पर जिन्ने पैसे लगगन उन्दे तु नमैं ब्लेड बी लेई सकदे ओ। फी अपने शर्मिदा गी आखन लगा-‘दिक्ख कालू, पंजा बरे होई गे न, पर इस बचारे दी मुक्ति होने नईं औंदी फी बोलेया-‘बाऊ जी, पंज रपे लगगन। इसी खोलिए में ग्रीस शीस दिन्ना। सञांलै कालू पक्खा फिट करी औग। दिक्खो मत चली ग पवै।’’